
Zápisnica
z vyhodnotenia vyhlásenia 1. kola elektronickej aukcie 
na predaj nehnuteľnosti 
nachádzajúcej sa v obci Krivá, kat. územie Krivá

konaného dňa  14.01.2025 o 10.00 hod. v sídle
 Národného poľnohospodárskeho a potravinárskeho centra

(zápisnica je súčasne prezenčnou listinou)



Prítomní:  

Ing. Marián Ment– predseda komisie

JUDr. Dagmar Počuchová – člen komisie

Ing. Lucia Korgová  – člen komisie

Národné poľnohospodárske a potravinárske centrum so sídlom Hlohovecká 2, 951 41 Lužianky (ďalej len „NPPC“) je v zmysle zákona č. 278/1993 Z.z. o správe majetku štátu v znení neskorších predpisov (ďalej len „Zákon o správe majetku štátu“) správcom nehnuteľného majetku štátu, v podiele 1/1,  nachádzajúceho sa v obci Krivá, okres Dolný Kubín, katastrálne územie Krivá, zapísaného na liste vlastníctva č. 2560 ako:

Stavba:
· administratívna budova súp.č. 62 na parcelách KN-C č.73/4, 73/5

(ďalej  ako „Nehnuteľnosť“).

Cena predmetnej Nehnuteľnosti bola stanovená znaleckým posudkom č. 183/2024 zo dňa 3.10.2024 vypracovaného znalcom Ing. Eugen Dedinský na sumu vo výške 13.400,-EUR (slovom trinásťtisíc štyristo eur).

Uvedený nehnuteľný majetok bol v zmysle Zákona o správe majetku štátu ponúknutý štátnym rozpočtovým a príspevkovým organizáciám na základe ponukového konania zverejneného na www.ropk.sk dňa 30.10.2024.

Termín na predkladanie cenových ponúk bol stanovený na deň 02.12.2024

Do termínu stanoveného na predkladanie cenových ponúk žiadna rozpočtová ani  príspevková organizácia neprejavila záujem o ponúknutý nehnuteľný majetok. V zmysle Zákona o správe majetku štátu bol prebytočný nehnuteľný majetok ponúknutý na predaj formou elektronickej aukcie (§ 8aa Zákona o správe majetku štátu).

Komisia pre vyhodnotenie výsledkov vyhlásenia 1. kola elektronickej aukcie v zmysle § 8aa ods. 4 Zákona o správe majetku štátu konštatuje nasledovné:

I.

NPPC ako správca majetku štátu v súlade s ustanoveniami Zákona o správe majetku štátu zverejnil dňa 05.12.2024 v registri elektronických aukcií na www.ropk.sk oznámenie o vyhlásení 1. kola elektronickej aukcie na predaj majetku štátu – Nehnuteľnosť zapísaná na liste vlastníctva č. 2560 pre kat. územie Krivá za 100 % primeranej ceny.

Začiatok lehoty na predkladanie ponúk: 06.12.2024
Koniec lehoty na predkladanie ponúk:  10.01.2025
Správca požadoval zloženie finančnej zábezpeky vo výške 900,- €

Do prvého kola vyhlásenia elektronickej aukcie bola v termíne stanovenom na predkladanie cenových ponúk doručená jedna cenová ponuka a to:

	Záujemca
	 Ponúknutá cena

	Ivan Jacko, Slanec
	13.500,- €



Nakoľko cenová ponuka záujemcu p. Ivan Jacko o kúpu Nehnuteľnosti zodpovedá primeranej cene určenej znaleckým posudkom a záujemca uhradil riadne a včas požadovanú zábezpeku, predseda komisie konštatuje, že vyhlásenie 1. kola EA bolo úspešné.

NPPC ako správca majetku štátu bude informovať o uvedenej skutočnosti záujemcu p. Jacka Ivana, ktorému bude následne zaslaná výzva na uzatvorenie kúpnej zmluvy.




V Lužiankach dňa 14.01.2025

Zapísala : JUDr. Dagmar Počuchová



Ing. Marián Ment – predseda komisie                                  .................................................
	

JUDr. Dagmar Počuchová – člen komisie         	                .................................................


Ing. Lucia Korgová – člen komisie                                           ..................................................

